26/02/2019 | Administración LocalProvincial
Deputación Provincial da Coruña
Servizo de Vías e Obras
2019/6234. Resolución pola que se aproba o anuncio do procedemento para a tramitación das solicitudes dos concellos da provincia da Coruña para autorización de obras

RESOLUCIÓN POLA QUE SE APROBA O ANUNCIO DO PROCEDEMENTO PARA A TRAMITACIÓN DAS SOLICITUDES DOS CONCELLOS DA PROVINCIA DA CORUÑA PARA AUTORIZACIÓN DE OBRAS, INSTALACIÓNS OU A REALIZACIÓN DE CALQUERA OUTRA ACTIVIDADE NA ZONA DE DOMINIO PÚBLICO OU NAS ZONAS DE PROTECCIÓN DAS ESTRADAS DA REDE DE TITULARIDADE DA DEPUTACIÓN PROVINCIAL DA CORUÑA Don Valentín González Formoso, Presidente da Deputación Provincial da Coruña, Vista a proposta efectuada polo Servizo de Vías e Obras, e co obxectivo de axilizar os procedementos de actuación do dito Servizo na súa relación coas entidades locais da provincia, RESOLVO: 1. Aprobar o anuncio do procedemento para a tramitación das solicitudes dos concellos da Provincia da Coruña para autorización de obras, instalacións ou a realización de calquera outra actividade na zona de dominio público ou nas zonas de protección das estradas da rede de titularidade da Deputación Provincial da Coruña, co seguinte contido: “ANUNCIO Aprobación do procedemento para a tramitación na plataforma SUBTEL das solicitudes dos concellos da Provincia da Coruña para autorización de obras, instalacións ou a realización de calquera outra actividade na zona de dominio público ou nas zonas de protección das estradas da rede de titularidade da Deputación Provincial da Coruña En aplicación do establecido na Lei 39/2015, do 1 de outubro, do procedemento administrativo común das administracións públicas (LPAC), en na Ordenanza fiscal n.º 8, reguladora da taxa por autorizacións para a execución de obras, instalacións ou a realización de calquera outra outra actividade na zona de dominio público ou nas zonas de protección das estradas da rede de titularidade da Deputación Provincial de A Coruña, habilítase a tramitación electrónica, a través da plataforma SUBTEL, do procedemento para a tramitación das solicitudes dos concellos da provincia de A Coruña para a autorización de obras, instalacións ou a realización de calquera outra actividade na zona de dominio público ou nas zonas de protección das estradas da rede de titularidade da Deputación Provincial da mediante o seguinte procedemento: SVO-AVP/2019: Solicitude autorización/informe vinculante para a execución de obras, instalacións ou realización de calquera outra actividade na zona de dominio público ou na zona de protección das estradas da rede de titularidade da Deputación Provincial da Coruña. INSTRUCIÓNS DO PROCEDEMENTO 1. OBXECTO. Ordenar e regular o procedemento de tramitación electrónica, a través da plataforma SUBTEL, dos expedientes de solicitudes dos concellos da Provincia da Coruña para a autorización de obras, instalacións ou a realización de calquera outra actividade na zona de dominio público ou nas zonas de protección das estradas da rede de titularidade da Deputación Provincial.2. PROCEDEMENTO. – O concello solicitante xerará en SUBTEL a súa solicitude, empregando o modelo correspondente, en formato PDF, e deberá estar asinada electrónicamente pola Alcaldía. – Xunto coa citada solicitude, a entidade local subirá a SUBTEL unha copia do proxecto de obra ou instalación para cuxa execución se require a autorización. Dita copia do proxecto deberá estar en formato PDF, e asinada ou compulsada dixitalmente pola Secretaría da entidade local ou por persoal técnico competente. – Analizada a solicitude, o Servizo de Vías e Obras poderá:  Propor á Presidencia da Deputación a autorización as actuacións indicadas na solicitude, cos condicionantes técnicos que sexan precisos en cada caso.  Reclamar a ampliación de información a través da plataforma SUBTEL.  Propor á Presidencia da Deputación a desestimación por improcedencia da solicitude. – No caso de que sexan autorizadas as obras ou instalacións solicitadas, a entidade solicitará o reformulo da obra co auxiliar técnico designado polo Servizo de Vías e Obras, sen que as obras podan comezar sen a realización deste trámite. – Unha vez finalizadas as obras que afecten á zona de dominio público ou zona de protección das estradas da rede de titularidade da Deputación, o concello remitirá unha comunicación, a través da plataforma SUBTEL, que reflicta esta circunstancia, para proceder á revisión técnica das obras, ao levantamento da acta de conformidade e rematar o expediente.3. VIXENCIA. O presente procedemento permanecerá vixente dende o día seguinte ao da súa publicación no BOP ata o 31 de decembro de 2019, sendo prorrogado posteriormente en períodos anuais, salvo decisión de modificación.2. Dispoñer a publicación do anuncio anterior no boletín oficial da provincia de A Coruña.3. Dar conta da presente resolución á Xunta de Goberno da Deputación Provincial na próxima reunión. A Coruña, a 20 de febreiro de 2019. Presidente da Deputación da Coruña, Luz Dary Patel Grases